GET-ligaen Winter Classic 2017

Winter Classic 2017 var en utendørs ishockeykamp i GET-ligaen som ble spilt lørdag den 21. januar 2017 på Fredrikstad Stadion i Fredrikstad. Kampen ble spilt mellom Stjernen Hockey og Sparta Warriors, og var den første profesjonelle utendørskampen i GET-ligaens historie. Et formsvakt Sparta rappet showet i Østfold-derbyet da de slo Stjernen 3 – 0.

Bakgrunn
miniatyr|høyre|Winter Classic skal spilles på Fredrikstad Stadion.
Flere GET-ligaklubber har uttrykt interesse for å arrangere utendørskamper i 2016/17-sesongen, inspirert av «Winter Classic»-kampene arrangert av National Hockey League (NHL). Siden «Winter Classic»-kampene begynte i 2008 har interessen for utendørskamper utbredd seg også til flere europeiske ligaer, blant andre SHL (Sverige), Liiga (Finland), National League A (Sveits), Ligue Magnus (Frankrike), DEL (Tyskland) og EBEL (Østerrike m.fl.) også arrangert lignende kamper.

Den 18. februar 2016 fortalte styreleder i Stjernen Hockey, Bjørn Viggo Nilsen, til Fredriksstad Blad at klubben i lengre tid hadde jobbet med mulighetene for å arrangere en «Winter Classic» på Fredrikstad Stadion i januar 2017. Ønskemotstanderen var østfoldrivalen Sparta Warriors. Prosjektet ville kunne ha en kostnad på opp mot 1,5 million NOK, og ville omfatte leie av rink, strømforbruk, baneleie og rigging. Daglig leder i Sparta Warriors, Pål Inge Karlsen, uttrykte senere interesse for å delta i en «Winter Classic»-kamp mot Stjernen: «Winter Classic er en kjempeidé. Det hadde vært en utrolig fin promotering for sporten vår. Vi stiller gjerne opp på en slik kamp.» Sparta hadde selv har vurdert en Winter Classic i Sarpsborg, men hadde droppet ideen grunnet prosjektets størrelse.

Den 11. mars 2016 presenterte Stjernen sine planer for Winter Classic på en pressekonferanse på Fredrikstad Stadion. Kampen skal spilles den 21. januar 2017 og er en del av en 10-dagers fest i anledning av Fredrikstads 450-årsjubileum. Stjernen har forventninger om at rundt 8.000 vil finne plass på tribunen, og de rapporterte at det var stor interesse rundt arrangementet og at billettsalget allerede var i gang, med en pris på 300 kroner for voksne og 150 kroner for barn. Helgen etter offentliggjørelsen var det allerede solgt 400 billetter, og i midten av desember hadde de passert 7 000 solgte billetter.

Kampreferat

Lagoppstillinger

 Stjernen Hockey # Spiller P 30  Tommy Johansen G 34 Sander René Berg G 5 Nicholas Joseph Jones D 7 Joakim Hjelm D 8 Carl Didrik Brynhildsen Tollefsen F 9 Markus Johan Karlsson D 13 Lasse Fjeldstad F 15 Nils David Hallström F 16 Anders Pedersen F 17 Dan-Fredrik Nygård F 19 Andreas Benjamin Heier F 20 Philip Johan Henric Norman Rondahl F 27 Jesper Kolle Nipe D 31 Ulf Peter Vennerström F 42 Adrian Saxrud Danielsen D 44 Victor Örjan Backman F 57 Marcus Bjørsland D 71 Jostein Ekaas F 77 Karel Slavata D 86 Niklas Viktor Bröms F 90 Robin Axbom D 91 Marcus Kjosmoen Bryhnisveen FHovedtrener:  Jarmo Tolvanen

  Sparta Sarpsborg # Spiller P 1  Jens Kristian Lillegrend G 30  Martin Samuel Ward G 4  Kristian Sjødahl Østby D 8  Carl Christoffer Karlsen F 10  Joachim Nils Mikael Johansson Nermark F 11 Patrick Mattias Eriksson F 12  Graeme Scott Mccormack D 14  Henrik Lilleberg Knold F 16  Herman Benjo Kopperud F 17  Patrick André Bovim D 19  Daniel Oscar Henrik Öhrn F 22  Sander Thoresen F 23  Håkon Løken Pedersen D 24  Oskar Kalle Ekelund D 26  Jonas Meisingset D 28  Niklas Lindberg Roest F 51  Christopher Henriksen D 69  Göran Henrik Malmström F 71  Håkon Imset Stormli F 81  Markus Jeffrey Gerbrandt F 95  Didrik Nøkleby Svendsen FHovedtrener:  Lenny Eriksson

Dommere
 Hoveddommere — Tommy Søstumoen og Roy Stian Hansen
 Linjedommere — Gjermund Lorentsen Bakli og Joakim Svarstad

Referanser

Se også
GET-ligaen 2016/17

Eksterne lenker
Winter Classic 2017s offisielle nettsted 
Norges ishockeyforbunds offisielle nettsted
Nyheter fra GET-ligaen 2016/17 på TV2.no
GET-ligaen 2016/17 på Sportsnorge.no

Winter Classic
Kategori:Sportsarrangementer i Østfold